
Yhteistoimintaneuvottelut Haapajärven kaupungissa
KHALL 05.05.2026 § 68	 
50/01.00.03/2026	 


Kaupunginhallitus päätti (KHALL 10.03.2026 § 45) käynnistää tuotannollisin ja taloudellisin perustein työnantajan ja henkilöstön välisestä yhteistoiminnasta kunnassa ja hyvinvointialueella annetun lain (449/2007) mukaiset, koko kunnan henkilöstöä koskevat yhteistoimintaneuvottelut talouden tasapainottamiseen tarvittavien toimenpiteiden toteuttamiseksi vuonna 2026.
 
Yhteistoimintaneuvotteluita käytiin yhteensä kuusi kertaa
(18.3, 31.3, 13.4, 20.4, 23.4 ja 30.4). Neuvotteluissa työnantajan edustajina olivat kaupunginjohtaja ja talous- ja hallintojohtaja ja henkilöstön edustajina pääluottamusedustajat ja varapääluottamusedustajat. Neuvottelut toteutettiin yhteistoimintalain mukaisesti määräaikoja noudattaen. TE- palveluille on tehty ilmoitus neuvoteltavista toimenpiteistä ja arvioiduista henkilöstövaikutuksista. Yhteistoimintavelvoite on täyttynyt, kun asiasta on neuvoteltu lain edellyttämällä tavalla ja käsiteltävän asian kannalta tarpeelliset tiedot on annettu. Henkilöstöä on tiedotettu neuvotteluiden etenemisestä ajantasaisesti.
 
Neuvotteluissa päädyttiin liitteen mukaisiin toimenpiteisiin, jotka jakautuivat kertaluonteisiin ja pysyviin säästöihin. Kertaluonteisia säästöjä löydettiin vuodelle 2026: 241 000 euroa ja vuodelle 2027: 599 000 euroa. Päätöksen liite on viimeisen neuvottelun 30.4.2026 pöytäkirja, joka sisältää yhteistoimintaneuvotteluiden neuvottelutuloksen sekä työllistymistä edistävän toimintasuunnitelman.
 
Yhteistoimintalain (449/2007) 5 §:n 2 momentin mukaan laajakantoiset tai henkilöstöä yleisesti koskevat asiat käsitellään 14 §:ssä tarkoitetussa yhteistoimintaelimessä. Yhteistoimintalain 14 §:n mukaan kunnassa on yhteistoimintaelin, joka koostuu työnantajan ja henkilöstön edustajista. Haapajärven kaupungissa yhteistoimintaelimenä toimii kaupungin yhteistyötoimikunta. Yhteistyötoimikunnassa ovat jäsenenä työnantajan nimeämät edustajat sekä henkilöstön edustajina pääluottamusmiehet ja työsuojeluvaltuutettu.
 
Yhteistyötoimikunta käsitteli neuvottelutuloksen tiistaina 28.4.2026. Päätös tuodaan tiedoksi kaupunginhallituksen kokouksessa.
 
 
 
 	Valmistelija: Jonna Tamminen, 044 4456 113



Päätösehdotus
Annetaan kokouksessa

Päätös
Sovittiin, että neuvotteluesitys käsitellään päävastuualueittain osiin jaettuna. Kunkin päävastuualueen osalta päätös tehdään heti sen esittelyn ja käydyn keskustelun päätteeksi. Työnantajan esitys on liitteenä.  
 
Ensimmäisenä kokonaisuutena käsiteltiin teknisiä palveluita ja ympäristöpalveluita koskeva esitys. Työnantajan esityksenä esitettiin, että 1. kiinteistönhoidosta vähennetään yksi (1) henkilötyövuosi,
2. kaavoitus- ja mittauspalveluissa tullaan siirtymään 1.6.2027 osin ostopalveluiden käyttöön ja osa tehtävistä siirretään sisäisesti toiselle toimijalle oman työn ohessa tehtäväksi. Kaupunki luopuu rekisterinpidosta.
3. toimistosihteerin ja lupasihteerin tehtävät yhdistetään, jolloin säästetään yksi (1) henkilötyövuosi.
Työantajan esitys oli esittelijän pohjaehdotus.
Päätös: Hyväksyttiin.
 
Toisena kokonaisuutena käsiteltiin varhaiskasvatuspalveluita koskeva esitys. Työnantajan esityksenä esitettiin, että
4. perhepäivähoito lakkautetaan ja työntekijät(2 henkilöä) siirtyvät lastenhoitajiksi päiväkoteihin.
5. ryhmäavustajien määrää vähennetään yhteensä viisi (5) ryhmäavustajaa ja 1.1.2027 alkaen 0,5 htv/ryhmä.
Työantajan esitys oli esittelijän pohjaehdotus.
Päätös: Hyväksyttiin.
 
Kolmantena kokonaisuutena käsiteltiin perusopetuspalveluita.
Ennen asian käsittelyä Markku Mäkelä ilmoitti esteellisyydestään (hallintolaki 28.1 § 1 ja 3 kohta) ja poistui kokouksesta tämän kokonaisuuden käsittelyn ajaksi. Hänen tilalleen kokoukseen saapui Mäkelän varajäsen Juha Lappalainen.
Ennen kolmannen kokonaisuuden käsittelyä talous- ja hallintojohtaja luki kaupunginhallitukselle ääneen JHL:n ja Jukon jättämät eriävät mielipiteet.
Työantajan esityksenä esitettiin, että
6. tulevana syksynä KJS:n alakoululla 2. luokka-asteella muodostetaan 2 rinnakkaisryhmää ja yläkoululla 7. luokkalaiset jaetaan kolmeen ryhmään.
7. kyläkouluilla vähennetään tuntikehyksestä molemmissa 4 tuntia.
Työantajan esitys oli esittelijän pohjaehdotus.
Päätös:
Kokouksessa käydyn keskustelun pohjalta kaupunginhallituksen kokouksessa tekemä muutettu ehdotus:
Kaupunginhallitus velvoittaa sivistyslautakunnan toteuttamaan seuraavat muutokset:
8. Oksavan ja Parkkilan erityisopettajan resurssi jaetaan siten, että Parkkilan kouluun kohdennetaan 0,5-1 pv/vk, Oksavan koululle kohdennetaan 1-1,5 pv/vk ja KJS:n koululle 3 pv/vk.
9. Oppimisen tuen mukainen (0,122 x 438 op =52,2 h) toteutuu
- laaja-alainen erityisopettaja (26), jaettu erityisopettaja (15) + 10 muuta tuntia.
10. Jakotuntien määrä nyt 90 (käsityö, su, ma, en), mitä vähennetään kaikilla alakouluilla ja painotetaan 1-2 luokkiin.
11. Pienryhmien määrää supistetaan KJS:llä nykyisestä kuudesta viiteen.
12. Yläkoulun osalta säästöt jakotunneista
13. Tavoitteena on perusopetuksen yhteinen säästö vähintään 110 000 euroa säästöä.
Hyväksyttiin yksimielisesti hallituksen ehdotus.
Kokouksessa pidettiin tauko tämän kokonaisuuden käsittelyn jälkeen klo 19.28-19.40.
Juha Lappalainen poistui ja Markku Mäkelä saapui kokoukseen tauon aikana.
 
Neljäntenä kokonaisuutena käsiteltiin iltapäivätoiminnan lopettamista. Työantajan esityksenä esitettiin:
14. Koulunkäynninohjaajien työsopimukset muutetaan pienemmälle työaikaprosentille. Vaikutus olisi vähennystä 5,38 henkilötyövuotta koulunkäynninohjaajista.
15. KJS:n koulun iltapäivätoiminta lopetetaan. Vaikutus olisi 100 000 euroa vuodessa.
Työnantajan esitys oli esittelijän pohjaehdotus.
Päätös: Kokouksessa käydyn keskustelun pohjalta kaupunginhallituksen kokouksessa tekemä muutettu ehdotus:
Kaupunginhallitus palauttaa IP-toimintaa koskevat toimet valmisteluun sivistyslautakunnalle
16.  IP-toiminta suunnitellaan tehtäväksi vakituisella ohjaajaresurssilla, 6,6 htv, tämän perusteella määrittyvällä pienentyvällä työajalla, työaikaa vähennetään.
17. Valmistelussa huomioidaan harrastamisen Suomen malli, ei päällekkäistä toimintaa, jos sillä olisi vaikutusta lasten määrään IP-hoidossa.
18. IP aukiolo rajataan max klo 16.00 saakka – selvitetään myös voidaanko järjestää vain tiettyinä viikonpäivinä.
19. Selvitetään, onko näillä muutoksilla tarvetta YT-menettelyyn eli pitääkö muutoksesta huolimatta pienentää vakituisten ohjaajien työmäärää - tarvittaessa käydään uudet yt-neuvottelut.
20. Muutoksessa velvoitetaan vähintään 50 000 euron säästöä palkoissa.
21. Selvitetään maksuperusteita - lukukausimaksu, maksavien lasten lkm/lkk tulee olla min. 10 henkilöä
22. Henkilöstömitoitus 2 ohjaajaa/päivä
Hyväksyttiin hallituksen ehdotus.
 
Viidentenä kokonaisuutena käsiteltiin hallintopalveluita koskeva esitys. Mirjami Räisänen ja Harri Finnilä ilmoittivat esteellisyydestään (hallintolaki 28.1 § 1 ja 3 kohta) ja poistuivat kokouksesta tämän kokonaisuuden käsittelyn ajaksi. Leevi Sippola (2. varapuheenjohtaja) toimi puheenjohtajan tämän asiakokonaisuuden aikana 1. varapuheenjohtajan ollessa estynyt toimimaan puheenjohtajana.
Työantajan esityksenä esitettiin, että
23. Talous- ja henkilöstöhallinto ulkoistetaan viimeistään 1.7.2028. Säästö on 44 000 euroa.
Työnantajan esitys oli esittelijän pohjaehdotus.
Päätös: Hyväksyttiin yksimielisesti pohjaehdotus.
 
Kuudentena kokonaisuutena käsiteltiin työllisyyspalveluja koskeva esitys.
Työantajan esityksenä esitettiin, että
24. kaupunginhallitus esittää valtuustolle, että kaupunki tuottaa 1.1.2027 alkaen myös nuorten, alle 29-vuotiaiden, työllistymistä edistävät palvelut omana tuotantona, jolloin säästö on 70 000 euroa. Tämä esitys oli esittelijän pohjaehdotus.
Päätös: Leevi Sippola esitti, että
1. Nuorten alle 29-vuotiaiden työllistymistä edistäviä palveluita ei oteta omaksi tuotannoksi, vaan järjestetään ostopalveluna kuten tähän asti.
2. Yli 29-vuotiaille järjestettävä työpajatoiminta lakkautetaan, sillä se ei ole kunnan lakisääteinen palvelu.
Katjaana Kauppinen kannatti Leevi Sippolan esitystä.
Koska keskustelun aikana tehtiin kannatettu pohjaehdotus, puheenjohtaja totesi, että siirrytään nimenhuutoäänestykseen. Äänestyksessä pohjaehdotusta kannattavat sanova JAA ja Leevi Sippolan esitystä kannattavat sanovat EI. Suoritettiin nimenhuutoäänestys, jossa annettiin yhdeksän ääntä. Äänestyksessä pohjaehdotus sai (5) ääntä. Pohjaehdotusta kannattivat Välikangas Aleksi, Aitto-oja Markku, Mäkelä Markku, Niska Maritta ja Räisänen Mirjami. Leevi Sippolan ehdotus sai neljä (4) ääntä. Leevi Sippolan ehdotusta kannattivat Finnilä Harri, Sippola Leevi, Kauppinen Katjaana ja Tiitto Niina.
Äänestyksen perusteella hyväksyttiin hallituksen päätökseksi pohjaehdotus. Leevi Sippola ilmoitti jättävänsä asiaan eriävän mielipiteen.
 
Seitsemäntenä kokonaisuutena käsiteltiin Nihak yrityspalvelun supistamista.
Työantajan esityksenä esitettiin, että
25. Nihakilta ostettavan palvelua supistetaan 0,5 htv (40 000 euroa).
Työantajan esitys oli esittelijän pohjaehdotus.
Päätös: Hyväksyttiin.
 
Kahdeksantena kokonaisuutena käsiteltiin muut säästötoimet.
Työantajan esityksenä esitettiin, että
26. kaupunginhallitus esittää valtuustolle, että se hyväksyy liitteenä olevan mukaisesti muita säästötoimia.
Työantajan esitys oli esittelijän pohjaehdotus.
Päätös: Hyväksyttiin.
 
Yhdeksäntenä kokonaisuutena käsiteltiin jatkoselvitystä edellyttävät säästötoimenpiteet. Työantajan esityksenä esitettiin, että
27. jatkoselvittelyä edellyttävät koulukyytien selvittäminen, Jokilatvan opiston opistosihteeriresurssin tarkastelu ja valiokuntamalliin siirtyminen.
Työnantajan esitys oli esittelijän pohjaehdotus.
Päätös: Hyväksyttiin.
 
Kymmenentenä kokonaisuutena käsiteltiin organisaatiorakenteen uudistaminen.
Esittelijän kokouksessa antama muutettu pohjaehdotus: organisaatiorakenneuudistus siirretään jatkokokoukseen tiistaille 12.5.2026 klo 16.00.
Päätös: Hyväksyttiin yksimielisesti.
Jatkokokousessa 12.5.2026 käsitellyt kokonaisuudet:
 
Yhdentenätoista kokonaisuutena käsiteltiin yläkoulun säästötoimet.
Markku Mäkelä ilmoitti esteellisyydestään (hallintolaki 28.1 § 1 ja 3 kohta) tämän kokonaisuuden käsittelyssä ja poistui kokouksesta.
Työnantajan esityksenä esitettiin, että
28. yläkoulun resursseista edellytetään uudistuksien avulla säästöjä
Työantajan esitys oli esittelijän pohjaehdotus.
 
Käydyn keskustelun pohjalta kaupunginhallituksen tekemä muutettu ehdotus kokouksessa:
Lisäys kolmanteen kokonaisuuteen:
Sivistyksen päävastuualueen viranhaltijat velvoitetaan etsimään säästöjä kolmannessa kokonaisuudessa mainittujen toimien lisäksi
29. yläkoulun määrärahoista toiminnan uudistusten avulla ja
30. KJS:n erityisryhmien määrää vähentämällä (vähintään yhden ryhmän vähennys) siten, että saavutetaan vähintään perusopetuksen säästövelvoite 110 000 euroa.
Päätös: Hyväksyttiin hallituksen ehdotus.
 
Kahdentenatoista kokonaisuutena käsiteltiin koulunkäynninohjaajien työajan muutokset ja niiden vaikutus IP-toimintaan.
 
Kokouksessa käydyn keskustelun pohjalta kaupunginhallituksen päätösehdotuksena oli, että velvoitetaan sivistyslautakunta ja sivistyksen päävastuualueen viranhaltijat
31. huomioimaan IP-toiminnassa erityislasten tarpeet
32. huomioimaan ja toteuttamaan vuoden 2024 yt-neuvottelujen yhteydessä tehdyt päätökset koulunkäynninohjaajia koskevilta osilta kaikilta osin sekä
33. velvoitetaan viranhalijat raportoimaan tehdyistä toimista sivistyslautakunnalle.
Päätös: Hyväksyttiin hallituksen ehdotus.
 
Niina Tiitto poistui tämän kokonaisuuden käsittelyn aikana hetkeksi henkilökohtaisista syistä.
 
Kolmantenatoista kokonaisuutena käsiteltiin kyläkoulujen ja  yläkoulun koulunkäynninohjaajien vähentäminen. Aleksi Välikangas saapui klo 16.55 tämän kokonaisuuden käsittelyn aikana.
 
Työnantajan esityksenä esitettiin:
Koulunkäynninohjaajien työaikaa vähennetään seuraavasti:
34. Yläkoululta 0,5 htv, Parkkilan koululta 0,8 htv ja Oksavan koululta 0,4 htv. Tämä säästö ei sisälly perusopetuksen säästöön (minimissään 110 000 euroa), vaan on erillinen säästö.
Työnantajan esitys oli esittelijän pohjaehdotus.
Päätös: Hyväksyttiin.
 
Neljäntenätoista kokonaisuutena käsiteltiin yt-neuvottelujen päättäminen.
 
Päätösehdotus: Kaupunginhallitus päättää yhteistoimintaneuvottelut.
Päätös: Hyväksyttiin.
 
Kokonaisuutena viisitoista kaupunginhallitus päätti yksimielisesti irrottaa organisaatiorakenneuudistuksen muista yhteistoimintaneuvotteluissa käsitellyistä kokonaisuuksista ja käsitellä omana pykälänään.
 
Päätös: Hyväksyttiin.
 





 
KHALL 10.03.2026 § 45	
	




Päätösehdotus


Päätös
Esittelijän kokouksessa antama muutettu pohjaehdotus:
Kaupunginhallitus:
1. toteaa, että käyttötalousmenojen säästötavoite vuosille 2026-2028 on n. 0,6-1,0 M€,
2. käynnistää yhteistoimintaneuvottelut, koska säästötavoitetta ei voida saada aikaan ilman laajoja koko organisaatioon kohdistuvia toimenpiteitä. Työnantajan tulee neuvotella asiasta henkilöstön edustajien kanssa ennen kuin tekee ratkaisuja,
3. mahdolliset organisaatiomuutokset tehdään osana yt-menettelyä,
4. yhteistoimintaneuvottelu koskee koko kaupungin henkilöstöä,
5. valtuuttaa kaupunginjohtajan antamaan neuvotteluesityksen yhteistoimintaneuvottelujen käynnistämiseksi,
6. nimeää yhteistoimintaneuvotteluihin työnantajanedustajiksi kaupunginjohtajan ja talous- ja hallintojohtajan ja
7. kaupunginjohtaja tiedottaa kaupunginhallitusta säännöllisesti yt-neuvottelujen etenemisestä
Hyväksyttiin muutettu pohjaehdotus.





 
YHTT 24.02.2026 § 18	
	


Haapajärven kaupungin taloudellinen tilanne
 
Haapajärven kaupungin tilinpäätös 2025 on valmistumassa. Valtionvarainministeriön (VM) arviointimenettelyn aikana vuosina 2022-2025 on tehty lukuisia toimia talouden tasapainottamiseksi. Vuoden 2025 tavoitteena on vähintään 1,42 M€ ylijäämä, jotta kaupunki saa katettua vuosien 2015-2023 aikana kertyneet alijäämät.

Alijäämien kattamiseksi on tehty vuonna 2025 kertaluonteisia toimenpiteitä. Kaupunki on myynyt metsää ja metsäkiinteistöjä sekä neuvotellut kertaluonteisen osingon maksusta Haapajärven Lämpöyhtiöstä. Näistä toimista on kertynyt n. 2,2 M€ tulot. 

Tilinpäätös 2025 tullee olemaan 1,5 M€ ylijäämäinen. Käyttötalous 2025 oli alijäämäinen. Suurimman muutokset ovat kuntaveron kertymässä. Verotulot jäivät n. 1,4 M€ talousarviosta eikä toimintoja saatu sopeutettua tähän tasoon eli ilman kertaluonteisia toimia (metsän ja metsäkiinteistöjen myynti sekä Lämmön osingot) olisi talous ollut noin 600 000 euroa alijäämäinen.

Yleinen taloustilanne viittaa siihen, että myös vuoden 2026 verotulot jäävät merkittävästi kuntaverotuksen antamista ennusteista ja Haapäjärven kaupunki tulee tekemään n. 1,1 M€ alijäämäisen tuloksen, jos mitään talouden sopeuttamistoimia ei toteuteta.

Talouden tasapainottamiseksi tulee käynnistää koko henkilöstöä koskevat koskevat työnantajan ja henkilöstön välisestä yhteistoiminnasta kunnassa ja hyvinvointialueella annetun lain (449/2007) mukaiset yhteistoimintaneuvottelut, joissa käsitellään yhteistoimintalain 4 §:n 1. momentin 1-4 kohtien mukaisia asioita.

Lisäksi muodostettava yhteistoimintaneuvottelutyöryhmä velvoitetaan etsimään myös muita kuin henkilöstöä koskeviea säästötoimia. Näillä säästöillä on henkilöstösäästöjä vähentävä vaikutus.



Yhteistoimintamenettely
 
Lain työnantajan ja henkilöstön välisestä yhteistoiminnasta kunnassa ja hyvinvointialueella 4 §:n mukaisesti työnantajan ja henkilöstön välisessä yhteistoiminnassa käsitellään ainakin sellaiset asiat, jotka koskevat: 

1)     henkilöstön asemaan merkittävästi vaikuttavia muutoksia työn organisoinnissa, kunnan tai hyvinvointialueen palvelurakenteessa, kuntajaossa tai kuntien tai hyvinvointialueiden tai näiden välisessä yhteistyössä; 
2)     palvelujen uudelleen järjestämisen periaatteita, jos asialla voi olla ulkopuolisen työvoiman käytöstä tai liikkeen luovutuksesta johtuvia tai muita olennaisia henkilöstövaikutuksia; 
3)     henkilöstöön, henkilöstön kehittämiseen ja tasa-arvoiseen kohteluun sekä työyhteisön sisäiseen tietojenvaihtoon liittyviä periaatteita ja suunnitelmia; 
4)     taloudellisista tai tuotannollisista syistä toimeenpantavaa osa-aikaistamista, lomauttamista tai irtisanomista. 

Taloustilanteen takia Haapajärven kaupunki on velvollinen aloittamaan yhteistoimintaneuvottelut.

Yhteistoimintamenettely ja -neuvottelu ulottuu koko kaupungin organisaatioon ja henkilöstöön. Talouden tasapainottaminen tulee todennäköisesti edellyttämään rakenteellisia ja pysyviä muutoksia kunnan palveluissa, toiminnoissa ja tehtävissä. Yhteistoimintaneuvottelut eivät koske kunnan tytäryhtiöitä, mutta myös tytäryhtiöiden taloustilanteeseen kiinnitetään erityistä huomiota.

Yhteistoimintamenettelyssä läpikäytävien työnantajan harkitsemien toimenpiteiden toteutus olisi mahdollista vuosien 2026-2027 aikana. Nyt käytävässä yhteistoimintamenettelyssä käytettävissä tulee olla kaikki Lain työnantajan ja henkilöstön välisestä yhteistoiminnasta kunnassa ja hyvinvointialueella 4 §:n kohdan 4 mukaiset toimenpiteet.

	Valmistelija/lisätietoja: Jonna Tamminen puh. 044 4456 113



Päätösehdotus
Yhteistyötoimikunta merkitsee asian tiedoksi.

Päätös
Hyväksyttiin.






		Otteen oikeaksi todistaa  

	28.09.2026


	Marianne Ahmaoja
	Talous- ja hallintojohtaja

Pöytäkirja on viety nähtäväksi yleiseen tietoverkkoon 25.9.2026.

Päätös on annettu asianosaiselle tiedoksi kirjeellä / sähköpostilla pvm.

Muutoksenhakuohje koskee pykäliä: § 68

Muutoksenhakukielto
Päätökseen, joka koskee vain asian valmistelua tai täytäntöönpanoa, ei saa kuntalain 136 §:n mukaan hakea muutosta.

Muutoksenhakuohje koskee pykäliä: § 68

OIKAISUVAATIMUSOHJEET

Tähän päätökseen tyytymätön voi tehdä kirjallisen oikaisuvaatimuksen. Päätökseen ei saa hakea muutosta valittamalla tuomioistuimeen.

Oikaisuvaatimusoikeus
Oikaisuvaatimuksen saa tehdä:

· se, johon päätös on kohdistettu tai jonka oikeuteen, velvollisuuteen tai etuun päätös välittömästi vaikuttaa (asianosainen), sekä

· kunnan jäsen.

Oikaisuvaatimusaika
Oikaisuvaatimus on tehtävä 14 päivän kuluessa päätöksen tiedoksisaannista.

Oikaisuvaatimus on toimitettava Haapajärven kaupungin kirjaamoon määräajan viimeisenä päivänä ennen kirjaamon aukioloajan päättymistä. 

Asianosaisen katsotaan saaneen päätöksestä tiedon, jollei muuta näytetä, seitsemän päivän kuluttua kirjeen lähettämisestä. Käytettäessä tavallista sähköistä tiedoksiantoa asianosaisen katsotaan saaneen päätöksestä tiedon, jollei muuta näytetä, kolmantena päivänä viestin lähettämisestä. 

Kunnan jäsenen katsotaan saaneen päätöksestä tiedon seitsemän päivän kuluttua siitä, kun pöytäkirja on nähtävänä yleisessä tietoverkossa. 

Tiedoksisaantipäivää ei lueta oikaisuvaatimusaikaan. Jos oikaisuvaatimusajan viimeinen päivä on pyhäpäivä, itsenäisyyspäivä, vapunpäivä, joulu- tai juhannusaatto tai arkilauantai, saa oikaisuvaatimuksen tehdä ensimmäisenä arkipäivänä sen jälkeen.

Oikaisuvaatimusviranomainen
Viranomainen, jolle oikaisuvaatimus tehdään, on ko. toimielin. 

Kirjaamon yhteystiedot:

Postiosoite:		Kirkkokatu 2, 85800 Haapajärvi
Käyntiosoite:	Kirkkokatu 2, 85800 Haapajärvi
Sähköpostiosoite:	haapajarvi@haapajarvi.fi
Puhelinnumero: 	044 4456 400

Kirjaamon aukioloaika on maanantaista perjantaihin klo 8.30 – 15.00.

Oikaisuvaatimuksen muoto ja sisältö

Oikaisuvaatimus on tehtävä kirjallisesti. Myös sähköinen asiakirja täyttää vaatimuksen kirjallisesta muodosta.

Oikaisuvaatimuksessa on ilmoitettava:

· päätös, johon haetaan oikaisua
· miten päätöstä halutaan oikaistavaksi
· millä perusteella oikaisua vaaditaan.

Oikaisuvaatimuksessa on lisäksi ilmoitettava tekijän nimi, kotikunta, postiosoite ja puhelinnumero. 

Jos oikaisuvaatimuspäätös voidaan antaa tiedoksi sähköisenä viestinä, yhteystietona pyydetään ilmoittamaan myös sähköpostiosoite.

Pöytäkirja

Päätöstä koskevia pöytäkirjan otteita ja liitteitä voi pyytää Haapajärven kaupungin kirjaamosta.

Pöytäkirja on julkaistu Haapajärven kaupungin tietoverkossa xx.xx.xxxx.




